text: Rød vælger fik bank af sin mand
  16 september 2011 kl. 08.29
  31-årig blå vælger fra Esbjerg kan nu se frem til straf for at have tæsket sin røde samlever.
  Valget udløste udrykning med ambulance og politi, fordi et par i Esbjerg havde stemt på hver sin fløj.
  En kvinde fik bank af sin samlever, da han opdagede, at hun havde stemt på et af partierne i den røde blok, skriver jv.dk.
  Overfaldet skete ved halv et-tiden i parrets bopæl i den vestlige del af byen.
  Volden var ikke bagatelagtig.
  - En ambulance kørte den 30-årige kvinde til behandling på skadestuen på Sydvestjysk Sygehus, siger vagtchef Henrik Sønderskov til jv.dk.
  Manden fra blå blok kan nu vente at blive straffet.
  Han, der er 31 år, er blevet sigtet for vold efter straffeloven
  